Document ID: /roh_data/filtered/fineweb-2-filterrobots_roh.jsonl.gz/28641

L’albiert da giuventetgna cun bogn cuvert, restaurant e zona da wellness e fitness – il WellnessHostel 3000 ed Aua Grava – èn gia averts dapi il december 2020. Sonda passada è dentant stada l’avertura uffiziala.
Ils giasts envidads ed era ils indigens han dastgà dar in sguard en ils novs bajetgs. Per star sur notg stattan a disposiziun 158 letgs. Ils resuns sin il nov stabiliment èn ordvart positivs.
Nus essan fitg cuntents che nus avain pudì realisar quest bogn; ed ensemen cun l’albiert da giuventetgna èsi ina buna simbiosa.
Ina buna simbiosa, perquai che fin uss datti mo a Laax ed a Saas Fe en il Vallais la cumbinaziun d'albiert e purschida cumplessiva cun wellness, di la scheffa dals albierts da giuventetgna en Svizra Janine Bunte. E la zona da wellness e fitness ed il bogn cuvert sajan averts per giasts ed indigens.